Ukjent Løfshus-avtale gjør ham til landslagssjef i to år til
I 2015 opplyste Norges Skiforbund at Vidar Løfshus hadde skrevet en ny treårsavtale. Dermed skulle neste sesong i utgangspunktet vært den siste landslagssjefen hadde kontraktsfestet, men VG får nå opplyst at avtalen faktisk var på fire år. – Vidar har kontrakt til våren 2019. Han inngikk en fireårig avtale med daværende langrennssjef Åge Skinstad våren 2015, forteller langrennssjef Torbjørn Skogstad. Les også: Langrennssjefen overrasket over Northug-angrep: – Det er veldig syndSkogstad opplyste fredag formiddag at det i papirene Løfshus signerte i 2015 sto at den var på tre år, men at den ble automatisk fornyet i fjor med ytterligere ett år. Etter å ha pratet med administrasjonen i Norges Skiforbund forteller langrennssjefen fredag ettermiddag at det likevel ikke medfører riktighet. – Det viktigste for oss er at Vidar har vår tillit og at kontrakten hans går ut våren 2019, sier Skogstad. Les også: Aukland om konflikten: – Svært problematiskSkiforbundets støtteerklæring kommer i en periode hvor Løfshus har fått mye kritikk, blant annet av Petter Northug . Sistnevntes manager, Are Sørum Langås, svarer slik konfrontert med landslagssjefens kontraktslengde: – Det har jeg ingen kommentar til. Northug har imidlertid gitt klart uttrykk for at han mener Løfshus bør fjernes som landslagssjef. Nå må han i utgangspunktet belage seg på to nye år under hans ledelse i stedet. Les også: Northug om Løfshus: – Har tråkket opp sin egen grav
Landslagssjef Vidar Løfshus' avtale med Norges Skiforbund varer til etter VM i 2019.